Augusztus 20.

Névnapok: István + Bernárd, Bernát, Éliás, Eliél, Eliot, Elton, Filibert, Ozmin, Samu, Sámuel, Samuella, Stefánia, Stefi, Vajk

Események 
 636 – Az arab hadak döntő győzelmet aratnak a Bizánci Birodalom seregei felett a jarmúki csatában.
 984 – A római Angyalvárba zárt XIV. János pápát – feltehetően éheztetéssel vagy méreggel – megölik.
 1083 – I. László király Székesfehérvárott szentté avattatja I. István királyt és Gellért püspököt, ez alkalomból kiengedi börtönéből Salamont, aki IV. Henrik német-római császárhoz megy Regensburgba.
 1470 – A lipniți csatában III. István moldvai fejedelem vereséget mér az Arany Hordára. 
 1623 – I. Musztafa török szultánt végleg leváltják a hatalomból, helyette II. Oszmán fivérét, IV. Murádot kiáltják ki.
 1849 – Gróf Vécsey Károly honvéd tábornok Borosjenőn kapitulál a cári csapatok előtt.
 1900 – Megalakul Vázsonyi Vilmos irányításával a Polgári Demokrata Párt.
 1908 – A győri Rábca-hidat áthelyezik a folyó új torkolatához, eredeti helyétől kb. 2 km-re.
 1917 – Harmadik alkalommal is Wekerle Sándort nevezték ki Magyarország miniszterelnökévé.
 1942 – Horthy István kormányzóhelyettes repülőszerencsétlenség áldozata lesz a keleti fronton.
 1944 – A Kárpátok előterében megindul a szovjet hadsereg (a 2. és 3. Ukrán Front) Iaşi–Kisinyov offenzívája. A hadművelet gyors sikere nyomán augusztus 23-án Románia kapitulál.
 1944 – Amerikai légitámadás éri a szolnoki vasúti pályaudvart (74 halott), a Tisza-híd környékét és a szolnoki repülőteret (16 halott). 
 1953 – Budapesten megnyitja kapuit a Népstadion, később Puskás Ferenc Stadion, amit 2016-ban lebontottak.
 1960 – Sztrelka és Bjelka kutyák a Szputnyik–5 űrhajó utasaiként élve visszatérnek a világűrből.
 1966 – Megrendezik az első Debreceni Virágkarnevált.
 1968 – A 20-ról 21-re virradó éjjel megkezdődik a Varsói Szerződés csapatainak inváziója Csehszlovákia ellen Magyarország részvételével.
 1969 – A tisztavatást első alkalommal rendezik meg a Parlament előtt (egészen 2006-ig).
 1975 – Az Amerikai Egyesült Államok elindítja a Marsra a Viking–1 űrszondát.
 1977 – Az Amerikai Egyesült Államok elindítja csillagközi útjára a Voyager–2 űrszondát.
 1987 – Hágában a Nyugat-európai Unió szakértői mérlegelik a közös fellépés lehetőségét az Arab-öbölben az olajszállítási útvonalak biztosítása érdekében.
 1988 – Életbe lép a tűzszünet Irak és Irán között az Öböl-háborúban, az ENSZ BT 598. számú határozatával.
 1991 – A moszkvai katonai puccs idején Észtország formálisan is kinyilvánította függetlenségét, újraélesztve az 1940 előtti államot.
 2000 – Megkezdi adását a Pannon Rádió
 2006 – Halálos áldozatokat követelő vihar Budapesten és környékén, a Szent István-napi tűzijáték alatt.
 2007 – Harminchét év után – hagyományteremtő szándékkal – Budapesten a Kossuth tér helyett a Hősök terén rendezték meg – 109 honvéd-, ill. határőrtiszt részvételével – a tisztavatást.
 2007 – Cao Gangchuan vezérezredes, kínai honvédelmi miniszter meghívására tíznapos hivatalos látogatásra utazik Kínába Szekeres Imre honvédelmi miniszter.
 2008 – A tisztavatáson először és utoljára rendőrök is leteszik az esküt a Hősök terén. Ennek az az oka, hogy a Határőrség integrálódott a Rendőrségbe, és akik a Zrínyi Miklós Nemzetvédelmi Egyetemen határőrtiszti képzést kezdtek, azok rendőrszínekben teszik le az esküt.
 2012 – Hosszú betegeskedés után egy brüsszeli kórházban meghal Meles Zenawi etióp kormányfő. (A Mengisztu Hailé Mariam kommunista rezsimjét megdöntő lázadók vezéreként 1991-ben hatalomra jutott Zenawi gazdasági reformjai révén Etiópia jelentős fejlődésnek indult.)
 2015 – Bejelenti lemondását Aléxisz Cíprasz görög miniszterelnök. (Prokopisz Pavlopulosz államfő másnap a legfőbb ellenzéki párt, a konzervatív Új Demokrácia (ND) elnökének adott kormányalakítási megbízást.)

Születések 
 1085 – III. Boleszláv lengyel fejedelem († 1138)
 1664 – Pálffy János, császári tábornagy, horvát bán, később Magyarország főhadparancsnoka († 1751)
 1779 – Jöns Jakob Berzelius, svéd kémikus († 1848)
 1819 – Gorove István magyar politikus, közgazdász († 1881)
 1827 – Josef Strauss, osztrák zeneszerző, karmester († 1870)
 1833 – Benjamin Harrison, az Amerikai Egyesült Államok 23. elnöke, hivatalban 1889–1893-ig († 1901)
 1847 – Bolesław Prus, a pozitivizmus korszakában alkotó lengyel író és publicista († 1912)
 1864 – Ion I. C. Brătianu, politikus (Ion Brătianu fia), az I. világháború alatt Románia miniszterelnöke († 1927)
 1873 – Eliel Saarinen finn építész († 1950)
 1874 – Dr. Domján Jenő, ügyvéd, földbirtokos és a Kunszentmártoni Híradó alapítója és tulajdonosa († 1973)
 1883 – Sándor Erzsi magyar opera-énekesnő († 1962)
 1885 – Gelei József magyar zoológus, az MTA tagja († 1952)
 1886 – Paul Tillich, német származású amerikai evangélikus lelkész, teológus, vallásfilozófus († 1965)
 1890 – Howard Phillips Lovecraft, amerikai író († 1937)
 1897 – Ascher Oszkár magyar színész, előadóművész, színészpedagógus, színházigazgató († 1965)
 1901 – Salvatore Quasimodo, Nobel-díjas olasz író († 1968)
 1905 – Kunfalvi Rezső, fizikatanár († 1998)
 1908 – Jánossy Andor agrármérnök, agrobotanikus, az MTA tagja († 1975)
 1913 – Varsányi István, a lengyel nyelv nyelvtanára, műfordító, embermentő a II. világháború idején († 1981)
 1924 – Gajdócsi István jogász, gazdálkodó, politikus († 1989)
 1937 – Bogár István, zeneszerző († 2006)
 1941 – Slobodan Milošević, szerb kommunista politikus, Jugoszlávia egykori szövetségi elnöke († 2006)
 1944 – Radzsiv Gandhi, indiai politikus, miniszterelnök († 1991)
 1948 – Robert Plant, brit zenész (Led Zeppelin)
 1949 – Nyikolaj Petrovics Ivanov olimpiai bajnok szovjet-orosz evezős († 2012)
 1951 – Greg Bear, amerikai sci-fi-író († 2022)
 1952 – Gidófalvy Attila, Máté Péter-díjas magyar zenész, billentyűs, a Karthago tagja
 1956 – Kiss T. István, magyar színész
 1970 – Fred Durst, amerikai énekes (Limp Bizkit)
 1974 – Máté P. Gábor magyar színész
 1976 – Gergely István kétszeres olimpiai bajnok magyar vízilabdázó
 1978 – Vona Gábor, magyar politikus, a Jobbik volt elnöke
 1981 – Ben Barnes, angol színész
 1982 – Mijain Lopez, kubai birkózó
 1983 – Andrew Garfield, Golden Globe-díjas brit-amerikai színész
 1986 – Manuel Pamić horvát labdarúgó
 1988 – Martar Kalimulin, orosz jégkorongozó († 2011)
 1989 – Gahwagi Nebil, magyar labdarúgó, középpályás
 1989 – Jimmy de Graaf, holland labdarúgó
 1990 – Öykü Karayel török színésznő
 1992 
 Demi Lovato, amerikai színésznő, énekesnő
 Neslihan Atagül, török színésznő

Halálozások 
 984 – XIV. János pápa
 1823 – VII. Piusz pápa (* 1742)
 1854 – Friedrich Wilhelm Joseph Schelling német filozófus (* 1775)
 1912 – William Booth angol metodista prédikátor, az Üdvhadsereg alapítója (* 1829)
 1914 – X. Piusz pápa (er. neve Giuseppe Melchiore Sarto), uralk. 1903–1914 (* 1835)
 1915 – Paul Ehrlich német tudós, orvostudományi Nobel-díjas (* 1854)
 1917 – Adolf von Baeyer Nobel-díjas német kémikus (* 1835)
 1925 – Ignazio Panzavecchia máltai pap, politikus (* 1855)
 1942 – Vitéz nagybányai Horthy István repülő főhadnagy, kormányzóhelyettes (* 1904)
 1948 – Emery Roth magyar származású amerikai építész, New York meghatározó lakóépületeinek, hoteljeinek, felhőkarcolóinak tervezője (* 1871)
 1949 – St John Horsfall brit autóversenyző (* 1910)
 1956 – Nagy Emil képviselő, igazságügy-miniszter Bethlen István kormányában (* 1871)
 1961 – Percy Williams Bridgman Nobel-díjas amerikai fizikus (* 1882)
 1974 – Hajmássy Ilona magyar színésznő, koloratúr szoprán operaénekes, televíziós előadó (* 1910)
 1977 – Gillemot László Kossuth-díjas gépészmérnök, anyagtudós, az MTA tagja (* 1912)
 1985 – Donald O. Hebb német származású kanadai neuropszichológus. A neuropszichológia atyja (* 1904)
 1989 – Syd Van Der Vyver dél-afrikai autóversenyző (* 1920)
 2001 – Sir Fred Hoyle angol csillagász és sci-fi író (* 1915)
 2001 – Wilkie Wilkinson (Walter Ernest "Wilkie" Wilkinson) brit autóversenyző (* 1903)
 2012 – Meles Zenawi etióp miniszterelnök (* 1955)
 2014 – Nicolae Balotă román esszéista, irodalomkritikus és történész (* 1925)
 2014 – Beck Tamás magyar mérnök, politikus, kereskedelmi miniszter (* 1929)
 2014 – Dégh Linda amerikai magyar néprajzkutató (* 1918)
 2015 – Szalai Csaba költő, Petőfi Sándor- és Sajtószabadság-díjas újságíró (* 1943)
 2022 – Balla Miklós magyar színész (* 1935)

Nemzeti ünnepek, emléknapok, világnapok 
 Államalapító Szent István király ünnepe - Magyarország nemzeti és állami ünnepe
 1950 és 1989 között a Magyar Népköztársaság alkotmányának hivatalos állami ünnepe volt. 
Szent Hierotheosz magyar püspök ünnepe (2000-től)
Debreceni Virágkarnevál napja
apák napja Nepálban
a függetlenség megújításának napja Észtországban (1991)
a király és a nép forradalma Marokkóban

Jegyzetek 

Augusztus napjai